Kom til ishockey, og vi giver en øl eller sodavand. På den måde forsøger ishockeyklubben Frederikshavn White Hawks at fylde skøjtehallen til fredagens fjerde semifinale mod SønderjyskE. - Spillerne fortjener, at der kommer 2.000 tilskuere. De seneste år har mange i Frederikshavn efterlyst flere unge spillere på vores hold. Det har vi nu, og de fleste er endda egne talenter. Jeg håber virkelig, at de får stor opbakning i morgen, udtaler salesmanager René Jørgensen til Kanal Frederikshavn. Til søndagens første semifinalekamp i Frederikshavn var der blot 1.380 tilskuere, noget der med det nye initiativ gerne skulle ændres på. Kampen fredag aften sendes i øvrigt direkte på TV 2 Sport. Vendelboerne fører 2-1 i serien der spilles bedst af syv kampe.
Frederikshavn White Hawks tager nu alternative metoder i brug for at lokke tilskuere til fredagens semifinalekamp mod SønderjyskE.
 